ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅትለት ካሩዋና ጋሊዚያ፡ ቃልሲ ፍትሒ ንዝተቐተለት ኣደይ 3 ጉንቦት 2019 ምንጪ ስእሊ, Reuters መግለጺ ስእሊ, ጋዜጠኛ ዳፍኒ ካሩዋና ጋሊዚያ ግዕዝይና ሰበ ስልጣን ዘቃልዕ ጸብጻብ ኣሐቲማ ነይራ ኣብ ውሽጢ ሒደት ኣዋርሕ ሓንቲ ግዜ፡ ኣብ ሓደ ክፍሊ ቅትለት ኣደይ ምስ ዝምርምር ሰብ ኾፍ ክብል ኣለኒ። እዚ መርማሪ፡ ቅድሚ ሽዱሽተ ዓመት ንኣደይ ክኣስር ናብ ገዛ እንትመጽእ'ዩ ስድራና ንፈለማ እዋን ተላሊዩዎ። ኣደይ፡ ብዛዕባ ሕጹይ ቀዳማይ ሚኒስትር ኮይኑ ንምርጫ ዝቀረበን ሓደ ካብ ደገፍቱን፡ ጸብጻብ ፖሊስ ዘካተተ ባልታዊ ጽሑፍ ኣሕቲማ። ኣብ ከውታ ለይቲ ናይ ማእሰርቲ መአዘዚ ደብዳበ ዝሓዘ ወረቐት ሒዙ ብቐጥታ ናብ ገዛና ዝተልኣኸ መርማሪ፡ ሕጋዊ ዘይኮነ ኣጸሓሕፋ ብዝብል ገበን ክሲ ከሲሱዋ። ድሕሪ እዚ፡ ኣነ ኣብ ካልእ ዓውዲ ብስራሕ ተጸሚደ ኣብ ዝነበርኩሉ እዋን ድማ፡ ሰባት ናይ ኣቦይ ካናቴራ ተኸዲና ካብ ቤት ማእሰርቲ እናወጽአት ዘርኢ ምስሊ ይልእኹለይ። ኣብ ድርኩኺት ምቕሃም ዝረከብ ሚዲያ ሕትመት ኢትዮጵያ "ናጽነት ሚዲያ ዝዕምብብ ሕገ መንግስቲ ዝሃቦ ናጽነት እንትሕሎ'ዩ" "ኣይኮነን'ዶ ኣይሸፈንኩምን ተዓዚበኩም'ዉን ክብል ኣይኽእልን" ድሕሪ ሒደት ሰዓታት ኣብ መርበብ ሓበሬታ ዝተኸሰተት ኣደይ፡ ንርእሳ ብምቕያዕ ብዛዕባ እቲ ሓድሽ ቀዳማይ ሚኒስትር ዝጽሓፈቶ ባልታዊ ጽሑፍ ስዒቡ ዝበጽሓ ግህሰት ኣብ መርበብ ሓበሬታ ጽሒፋ። "መርመርቲ ገበን ቅትለት ክወስዱኻ ምሸት ናብ ገዛኻ እንትመጽኡ፡ ኣብ ሕልናኻ ዝተርፍ ናይ መወዳእታ ትዝታ፡ ጸጉርኻ ምምሻጥ፣ ኣብ ገጽካ ዝተረፈ መመላኽዒ ምሕጻብ፣ እትኽደኖ ክዳን ምምራጽ'ዩ" ክትብል ጽሒፋ። ኣብዚ ሕጂ እዋን እቲ ኣብ ሓደ ለይቲ ንኣደይ ዝኣሰረ መርመሪ፡ ተመሊሱ ጉዳይ ቅትለት ወላዲተይ ይምርምር ኣሎ። ምንጪ ስእሊ, Getty Images ጓል 53 ዓመት ኣደይ ዳፍኒ ካሩዋና ጋሊዚያ ኣብ ዝተቐተለትሉ መዓልቲ፡ ብትእዛዝ መንግስቲ ተኣጊዱ ዝነበረ ሒሳብ ባንካ ክተኽፍት ትኸይድ ነይራ። ኣብ ሞያ ጋዜጠኝነት ን30 ዓመት ሰሪሓ'ያ። ብርሑቕ ዝቆጻጸሩዎ ፍርቂ ኪሎ ተፈንጃሪ ድማ፡ ኣብ መቐመጢ መኪንኣ ተደኲኑ ነይሩ። ደገፍቲ መንግስቲ ቅትለት ኣደይ ዘጸንበሉዎ እንትኾን፡ እቲ ጽንብሎም ቱርኪ-ኣሜሪካዊ ኤዲተር ጋዜጣ ሃራንት ዲንክ እንትቕተል ዝነበረ ተመሳሳሊ ስምዒት ኣዘኻኺሩኒ። ካልኦት ቅትለታ ዘወሃሃደ ኣነ ምኻነይ ወይ ባዕላ'ውን ባህ እናበላ ህይወታ ከም ዘሕለፈት ዝዛረቡ ነይሮም። ቅትለት ጋዜጠኛ ዳፍኒ ካሩዋና ጋሊዚያ ወርሒ ጥቅምቲ 2017፡ ናይ ምርመራ ጋዜጠኛ ዳፍኒ ካሩዋና ጋሊዚያ ብምፍንጃር መኪና ተቐቲላ ቀዳማይ ሚኒስትር ማልታ ጆሴፍ ሙስካት 'ኣረሜናዊ' ክብል ነቲ ቕትለት ኮኒኑዎ። ሓዘን ዝበጽሖ ስድራ እታ ጋዜጠኛ ግን፡ መራሕቲ ማልታ ኣብ ስነ ስርዓት ቀብሪ ከይርከቡ ኸልኪሎም ታሕሳስ 2017፡ ሰለስተ ሰባት ተኣሲሮም፡ ጠበቓታት እቲ ተግባር ንክፍጽሙ ዝተቖጸሩ ክኾኑ ይኽእሉ'ዮም ኣብ ዝብል ምጽራይ ገይሮም ሓምለ 2018፡ መንግስቲ ማልታ ዳያኑ ዝመርሑዎ እቲ ቀዳማይ ሚኒስትርን በዓልቲ ቤቱን ግዕዝይና ፈጺሞም ዝብል ጽሑፍ ጋዜጠኛ ዳፍኒ ካሩዋና ጋሊዚያ ዘጻሪ ጉጅለ ኣቚሙ ነሓሰ 2018፡ ስድራ ጋዜጠኛ ዳፍኒ ካሩዋና ጋሊዚያ፡ መንግስቲ ማልታ ንሞታ ተኸላኺሉ'ዶ ዝብል ህዝባዊ ሕቶ ክካየድ ጠሊቦም ቅትለት እዛ ጋዜጠኛ ስለ ምንታይ ኣገዳሲ ኮይኑ?
